钦定古今图书集成/明伦汇编/氏族典/第118卷 > 陈纪
## 钦定古今图书集成/明伦汇编/氏族典/第118卷 > 陈纪

按《后汉书陈寔传》：“寔子纪，字元方，亦以至德称兄弟，
孝养，闺门廱和，后进之士皆推慕其风。及遭党锢，发
愤著书数万言，号曰《陈子》。党禁解，四府并命，无所屈
就遭父忧，每哀至欧血绝气，虽衰服已除，而积毁消
瘠，殆将灭性。豫州刺史嘉其至行，表上尚书，图象百
城，以厉风俗。董卓入洛阳，乃使就家，拜五官中郎将”，
不得已到京师。迁侍中，出为平原相。时议欲以为司
徒，纪见祸乱方作，不复辨严，即时之郡。玺书追拜太
仆，又征为尚书令。建安初，袁绍为太尉，让于纪，纪不
受，拜大鸿胪。年七十一，卒于官